kardosdrur/scandi-wiki huggingface dataset:
Årets Fynske Jazzmusiker

Årets Fynske Jazz Musiker er en pris, som bliver tildelt hvert år i Odense på Fyn til en musiker, som har gjort sig særlig bemærket det pågældende år.

Der bliver typisk afholdt en koncert på Dexter, et koncertsted der ligger i Odense midtby. 

Koncerten bliver som regel afviklet sidst i januar med deltagelse af Tiptoe Bigband. Der holdes en tale af formanden for Fynsk Jazzmusikerforening Niels Christian Resting om prismodtageren, hvorefter der bliver overrakt en check på 5.000 kr.

Derefter sidder prismodtageren ind med Tiptoe Bigband på et enkelt nummer. Traditionen tro er det så prismodtageren for det gældende år, der er med til at vælge i samarbejde med Jazzforeningen, hvem næste års Fynske Jazz Musiker vil blive.

Dette besluttes ofte først i januar 2 – 3 uger før koncerten. Uddelingen har fundet sted siden begyndelsen af 1980'erne.

Prismodtagere:

1983: Poul Valdemar H. Pedersen, trompet

1984: Knud Schwaner, trombone

1985: Lars Kjær, altsax

1986: Ove Larsen, trompet

1987: Ulrik Spang-Hanssen, piano

1988: Erik Hansen, bas

1989: Ove Rex, trommer

1990: Finn Henriksen, tenor-, alt- og sopransax

1991: Morten Øberg, alt- og sopransax

1992: Vini Kjærsgaard, vokal

1993: Jørgen Ehlers, guitar

1994: Dennis Drud, trommer

1995: Nicky Bendix, piano

1996: Guy Moscoso, tenorsax

1997: Hans Mydtskov, tenorsax

1998: Anders Medin, tenorsax

1999: Chano Olskær, trommer

2000: Martin Spure, bas

2001: Christoffer Møller, piano

2002: Morten Nordal, guitar

2003: Kasper Tagel, bas

2004: Anders Senderovitz, trommer 

2005: Allin Bang, piano

2006: Niels Ryde, el-bas

2007: Mads la Cour Langelund, trompet

2008: Andreas Lang, bas

2009: Simon Krebs, guitar

2010: Richard Andersson, bas

2011: Lars Vissing, trompet

2012: Thomasz Drabrowski, Trompet

2013: Anders Mogensen, Trommer

2014: Torben Sminge, Trompet

2015: Marek Konarski, Tenorsaxofon

2016: Andreas Bøttiger, Tenorsaxofon

2017: Rasmus Harder Henriksen, Trombone

2018: Henrik Sørensen, Piano

2019: Micheal Salling, Piano

2020: Heine Hansen, Piano

2021: Jeppe Gram, Trommer

Jazz i Danmark
Musikpriser fra Danmark
Maracas

Maracas er et instrument, der stammer fra Mexico. De består af to æggeformede skaller med skaft til at holde om. Indeni er der gryn eller små sten som får dem til at rasle når de slåes frem og tilbage i luften.

Et rytmeæg er et mere moderne instrument, som er udformet lidt som maracas, dog uden håndtaget.

Se også 

Percussion
Conga (tromme)

Congatrommer er et instrument, der består af to trækedler betrukket med dyreskind. Man spiller på dem med hænderne ligesom på bongotrommer. Conga trommer er store og længere i kroppen end bongotrommerne, der som regel er monteret på et stativ. Congas spilles stående. Et sæt congas består vanligvis af to trommer, en høj og en dyb. Den dybe bliver som regel kaldt for Tumba, der betyder bassconga. De er meget populære på Cuba, og er fast bestanddel i salsamusik. Sommetider bliver de udvidet til et sæt på fire trommer.

I Brasilien er den tilsvarende tromme, atabaque, mere udbredt.

Percussion
Lustrafjorden

Lustrafjorden er en ca. 40 km lang nordlig arm af Sognefjorden. Lustrafjorden ligger i Luster kommune i Vestland fylke i Norge.

Fjorden begynder ved Ombandsnes, hvor Sognefjorden deler sig i Lustrafjorden, som går mod nord, og Årdalsfjorden mod øst. Ved Urnes, hvor Urnes stavkirke ligger, drejer fjorden mod nordøst, og fortsætter til landsbyen Skjolden ved enden af fjorden, hvor filosoffen Ludwig Wittgenstein boede en del af sit liv. Omkring 10 km nord for Urnes går sidefjorden Gaupnefjorden ind mod nordvest. 

Fjorden er omringet af høje og bratte bjergsider med Hurrungane (der er  den sydvestlige del af Jotunheimen)  og Skagastølstindane øst for fjorden nordlige del, og Jostedalsbræen mod nordvest. Fra bjergene munder flere høje vandfald ud i fjorden, hvoraf det største og mest kendte er Feigumfossen. I fjorden udmunder også flere store og kraftrige floder, med nogle af landets største vandkraftværker, som Skagen kraftværk i Fortun og Jostedal kraftværk ved Gaupne.

Fjorde i Vestland
Luster
Sognefjorden
Bulgur

Bulgur er dampede, afskallede, knækkede og tørrede kerner af hvedearter, men oftest af durumhvede. Bulgur stammer fra det mellemøstlige køkken. Bulgur er velegnet i farsretter, pasta, salater, brød eller som erstatning for ris og kartofler.

Eksterne henvisninger 

Korn
Tyrkiske ord og vendinger
Australian Open 2010

Australian Open 2010 var en tennisturnering, der blev spillet udendørs på hardcourt-underlag. Det var den 98. udgave af Australian Open og den første Grand Slam turnering i 2010. Den blev spillet på Melbourne Park i Melbourne, Australien, fra 19. januar – 1. februar 2010.

Roger Federer vandt herresinglen, mens Serena Williams genvandt damesinglen.

Den eneste danske deltager var Caroline Wozniacki, som var seedet nr. 4 i damesingle. Hun blev dog slået ud i fjerde runde af kineseren Li Na..

Seedninger i singlerækkerne

Resultater 

Nedenfor er resultaterne i de forskellige rækker anført fra 1/8-finalerne og frem. For alle resultater, se de detaljerede artikler om de enkelte rækker:

Senior
 Australian Open 2010 (herresingle)
 Australian Open 2010 (damesingle)
 Australian Open 2010 (herredouble)
 Australian Open 2010 (damedouble)
 Australian Open 2010 (mixeddouble)

Herresingle

Damesingle 

Caroline Wozniackis kampe var som følger (danske spilletider nævnt i parentes):
 1/64-finalen (20. januar, 1:00): Caroline Wozniacki mod Aleksandra Wozniak 6-4,6-2.
 1/32-finalen (21. januar, 2:30): Caroline Wozniacki mod Julia Görges 6-3, 6-1
 1/16-finalen (23. januar, 11:00): Caroline Wozniacki mod Shahar Pe'er 6-4, 6-0
 1/8-finalen (25. januar,ca. 2:00-2.30): Caroline Wozniacki mod Na Li 4-6, 3-6

Men dermed har Caroline Wozniacki nu  5905 point  dermed flere end  Svetlana Kuznetsova som nu har 5861 point så nu har Caroline Wozniacki plads som nr 3 i verden for kvinder.

Herredouble

Damedouble

Mixeddouble

Kilder / eksterne henvisninger 

 Australian Open 

2010
ATP Tour 2010
WTA Tour 2010
Barcelona (flertydig)

Barcelona har flere betydninger:

Steder 
 Barcelona – Hovedstad i Spanien.
 Barcelona (provins) – Provins i den spanske autonome region Catalonien.

Sportsklub 

 FC Barcelona – Sportsklub i Barcelona, bedst kendt for sit fodboldhold.
 FC Barcelona (håndbold) – Håndboldhold for FC Barcelona

Andet 
 Vicky Cristina Barcelona – Amerikansk film fra 2008, intrueret af Woody Allen
 Barcelona (sang) - sang med Freddie Mercury og Montserrat Caballé fra 1987
Feigumfossen

Feigumfossen (eller Feigefossen) er et 218 meter højt vandfald i Luster kommune i Vestland fylke i Norge. Den ligger ved Feigedalselvi, ovenfor bebyggelsen Feigom på østsiden af Lustrefjorden.

Eksterne henvisninger

Billede og kort omtale 
Feigefossen på World Waterfall Database  

Vandfald i Vestland
Luster
Dukkefilm

Dukkefilm er film, hvor rollerne spilles af dukker. Dukkerne kan fx være marionetdukker styret af snore, som i den danske film Strings (2004), eller stop-motion-dukker animeret et billede ad gangen, som i den amerikanske film The Nightmare Before Christmas (1993).

Kilder 
 Karen Hammer: Danske dukkefilmkunstnere (Kosmorama nr. 218, 1996)

 
Filmgenrer
Filmteknikker
Röttle

Röttle er en svensk by i Jönköpings län 4 km. syd for Gränna i Jönköpings kommun.
Byen ligger placeret langs Röttleåens udmunding i Vättern, og er navngivet efter åens brølende vandfald der i årtier har været omdrejningspunkt for byen der er kendt tilbage til 1279.

Byen er opstået omkring industrier, der har udnyttet Röttleåens vandkraft, især har en række vandmøller langs åen produceret strøm til området samt malet mel i århundreder. To af disse vandmøller er endnu bevaret: Rasmus kvarn og Jerusalems kvarn, hvoraf sidstnævnte er Sveriges næst ældste værdslige bygning. Rasmus kvarn (mølle) byggedes i 1600-tallet mens Jerusalems kvarn er ældre og går tilbage til slutningen af middelalderen. I byen har også Smålands ældste papirfabrik ligget. Den startede sin virksomhed i 1600-tallet, hvor den fremstillede papir til et trykkeri, som Per Brahe d.y. anlagde på Visingsö.

Byer i Jönköpings kommun
Tyrekæmper

En tyrekæmper er en person i amerikansk rodeo, der skal aflede tyrens opmærksomhed fra tyrerytteren. Tyrekæmperen har oftest klovneantræk på. En særlig slags tyrekæmper, som kaldes tøndemand gemmer sig i en tønde midt inde i arenaen.

Amerikansk kultur
Rodeo
Årdalsfjorden (Årdal)

Årdalsfjorden er en fjordarm af Sognefjorden i Årdal kommune i Vestland fylke i Norge.

Den er den midterste af de tre inderste fjordarme og strækker sig  16 km østover til Årdalstangen som er administrationsby i kommunen. Fjorden udgør den østligste del af Sognefjorden. 
Fjordmundingen ligger mellem Asalnæsset i nord og Bermål i syd. 

Den første bebyggelse på nordsiden af fjorden er Offerdal; lidt længere mod øst ligger Brennfjellet på 900 meter næsten lige  op fra fjorden. På sydsiden af fjorden ligger Naddvik. Her svinger fjorden nordover og ind til Seim, før den svinger østover igen og ind til Årdalstangen. 

Riksvej 53 går langs sydsiden af fjorden. I fjordbunden ved Årdalstangen løber floden fra Årdalsvatnet ud i fjorden.

Fjorde i Vestland

Sognefjorden
Mikael Håfström

Jan Mikael Håfström (født 1. juli 1960 i Lund) er en svensk filminstruktør og manuskriptforfatter. Han er bror til den svenske journalist Dan Håfström.

Mikael Håfström har studeret film i Stockholm og New York. Efter studierne arbejdede han som instruktørassistent på SVT-Kanal 1 Drama og som manuskriptforfatter. Han blev tildelt en Guldbagge i 2002 for manuskriptet til Leva livet.
Efter succes i hjemlandet med film som Kopps og Ondskab (med Andreas Wilson i hovedrollen) fik han i 2005 lavet sin første Hollywood-film: Derailed, med Clive Owen og Jennifer Aniston i hovedrollerne. Efter dette har han fortsat sin karriere i Hollywood med store film som 1408, baseret på en roman af Stephen King, og Shanghai (2010) med internationale stjerner som Chow Yun-Fat, John Cusack og Ken Watanabe.

Filmografi 
 2013 – Escape Plan
 2007 – 1408
 2005 – Derailed
 2004 – Strandvaskaren (manus & instruktion)
 2003 – Ondskab (manus & instruktion)
 2003 – Kopps (manus)
 2001 – Leva livet (manus & instruktion)
 1999 – Sjätte dagen (TV) instruktion)
 1997 – Chock 1 – Dödsängeln (TV) (instruktion)
 1997 – Chock 2 – Kött (TV) (manus) 
 1996 – Skuggornas hus (TV) (instruktion)
 1995 – Vendetta (TV) (instruktion)
 1992 – Botgörarna (TV) (manus & instruktion)
 1992 – Hassel - De giriga (TV) (manus & instruktion)
 1989 – Terrorns finger (TV) (instruktion)

Eksterne henvisninger 
 

Manuskriptforfattere fra Sverige
Filminstruktører fra Sverige
Svensksprogede forfattere fra Sverige
Flammeprøve

Flammeprøve er en kemisk analyse af grundstoffer, bestemt ved en flammefarve som fremkommer ved at stoffet anbringes i en flamme.

Metoden anvendes blandt andet til at pre-identificere ukendte stoffer i forbindelse med minedrift, laboratorieforsøg o.a.

Farver 
Eksempler på farver ved opvarmning af forskellige grundstoffer:
 Grøn – Kobber
 Stærk gul – Natrium
 Orange – Calcium eller ammonium (lav ammoniumsprøve for at finde ud af hvilket stof)
 Lys violet – Kalium
 Mørkerød – Lithium
 Kraftigt, hvidt lys – Magnesium

Udstyr 
Til flammeprøven anvendes:
 Gasbrænder
 Porcelænskål
 Kanthaltråd 0,5 mm eller en nikkelspatel
 Bidtang

Eksterne henvisninger 
 Philnet, flammefarve 
 Alhikma, Kat(+)Ion Analyse

Kemiske tests
Brahehus

Brahehus er tidligere residens for den svenske adelsfamilie Brahe. Byggeriet blev påbegyndt af Per Brahe den yngre i 1637, men færdiggjordes først i midten af 1650'erne.

Brahehus er højt beliggende med sine 270 meter over havet og 180 meter over søen Vättern, hvilken der er imponerende udsigt over, fra slottets vestside.

Herregården var oprindeligt tænkt som fritidsbolig, men blev i praksis anvendt til indkvartering af familiens gæster.

I efteråret 1708 udbrød en voldsom brand i Uppgränna der er lokaliseret for foden af Grännaberger. Denne spredte sig hele vejen op af bjerget, og resulterede i en total nedbrænding af boligen, der i dag står som en ruin.

I 2012 blev Biosfæreområdet Östra Vätterbranterna oprettet syd for Brahehus.

Eksterne henvisninger 

Ruiner i Sverige
Opencast

Opencast er her et udtryk anvendt til at beskrive lyd og videoindhold, primært i en akademisk sammenhæng. Udtrykket kombinerer 'Åben' (Open) som synonym for Open Source og/eller Open Access, og den sidste del af udtrykket "Broadcast". Udtrykket er blevet til i den kontekstuelle sammenhæng mellem Opencast Community og Opencast Matterhorn projektet.

Opencast Community 

Opencast Community blev startet af University of California, Berkeley i 2007 med henblik på at samle akademiske institutioner, personer og private virksomheder/firmaer med interesse i produktion, håndtering og distribution af lyd og videoindhold i en akademisk kontekst. Kommunikationen omkring relaterede emner foregår på projektets hjemmeside  og via maillister . Målene for Opencast Community er beskrevede i projektets mission statement . Det mest fremtrædende projekt som del af Opencast Community er Opencast Matterhorn build projektet.

Opencast Matterhorn 

Matterhornprojektet udspringer fra Opencast Community, hvor 13 institutioner fra Nordamerika og Europa initierede et samarbejde med det endemål at udvikle et Open Source baseret stykke software, der med henblik på understøttelsen af produktion, håndtering og distribution af lyd og videoindhold i en akademisk kontekst, herunder med særlig vægt på optagelser af forelæsninger. Målet med Matterhorn er at skabe en letanvendelig kæde af software komponenter med henblik på at automatisere hertil relaterede processer..

Projektet sigter mod at kombinere de enkelte løsninger og målrette forskellige universiteters viden og erfaringer i ét delt og open source baseret produkt. Udviklingen af et sammenhængende og ensartet system med en åben udviklingsproces er valgt for også at initiere udvekslingen af produceret undervisningsmateriale. OpenCast Matterhorn modtager funding fra Hewlett Foundation og Andrew W. Mellon Foundation.

Andre betydninger 

Opencast bruges også om åben minedrift (open-cast, open-pit, open-cut, strip mining)

Eksterne henvisninger 

 Official website of the Opencast Community 
 Wiki of the Opencast Matterhorn project

Fodnoter 

Retrieved from "Opencast"
Categories: Free educational software

Lydteknologi
Romain Villa

Romain Villa (født 27. april 1985 i Charville-Mézières i Frankrig) er en fransk cykelrytter.

Eksterne henvisninger 

 

Mandlige cykelryttere fra Frankrig
Oktogon

En oktogon er et polygon (en geometrisk figur i planet) med otte hjørner og otte kanter. 

En regulær oktogon hvor alle vinkler samt sider er ens har en vinkelsum på 1080 grader, da hver vinkel er 135 grader.

Oktogonens areal kan udledes af sidelængden til

Formler 
Summen af de indre vinkler i en regulær polygon:
 

Vinklen i en regulær polygon udgør:

Eksterne henvisninger

Polygoner
Stumpvinklet trekant

En stumpvinklet trekant er en trekant, hvor én af vinklerne er mere end 90 grader. Da summen af de tre vinkler altid er 180 grader, må de to andre vinkler være mindre end 90 grader tilsammen.

Hvis trekanten har én vinkel på nøjagtig 90 grader betegnes den retvinklet. Hvis alle tre vinkler er under 90 grader betegnes den spidsvinklet.

Trekanter
Andrologi

Andrologi er den gren indenfor lægevidenskaben der beskæftiger sig med sygdomme, der specielt relaterer sig til mænds reproducerende organer.

Se også 
 Gynækologi
 Obstetrik
 Urologi
 Venerologi

Eksterne henvisninger
Fox Glacier

Fox Glacier er en 13 km lang gletsjer i Westland National Park på vestkysten af New Zealands Sydø. Den fik sit navn i 1872 efter et besøg af daværende premierminister i New Zealand, William Fox.

Fox Glacier falder 2600 meter fra bjergkæden Southern Alps og ned mod kysten, og den er ligesom den nærliggende Franz Josef Glacier en af verdens lettest tilgængelige gletsjere grundet en beliggenhed, der slutter i regnskov kun 300 meter over havets overflade. Der laves dagligt guidede ture op på gletsjeren enten som vandrerture gennem regnskoven eller via helikopter op på gletsjerens øverste del.

Se også 

 New Zealand

Eksterne henvisninger 

 Fox Glacier Guiding  – guidede ture på Fox Glacier

New Zealands geografi
Gletsjere
Julius von Haast

Sir Johann Franz 'Julius' von Haast (født 1. maj 1824, død 16. august 1887) var en tysk geolog, der blev født i Bonn, i det daværende Preussen. Han blev senere uddannet delvist i Köln, delvist på universitetet i Bonn hvor han studerede mineralogi og geologi.

År 1858 fik han ansættelse ved et britisk handelhus på New Zealand og deltog 1859 i en del af Ferdinand von Hochstetters rejser på disse øer. Året efter gav regeringen ham ansvaret for de geologiske undersøgelser der. Han opdagede blandt andet rester af de uddøde moa-fugle og grundlagde Canterbury Museum i Christchurch, der blev indviet i 1870. I 1871 fandt von Haast rovfugleknogler under sin forskning på New Zealand, der viste sig at tilhøre en hidtil ukendt ørneart. Arten blev opkaldt efter ham og fik navnet "haast-ørne". År 1876 udnævntes han til professor ved University of New Zealand. Af hans skrifter kendes især Geology of the Provinces of Canterbury and Westland (1879).

Han har fået Haast Pass, Haast River samt byen Haast opkaldt efter sig.

Eksterne kilder/henvisninger 

 Salmonsens leksikon

Geologer fra Tyskland
Personer fra Bonn
Tyskere i 1800-tallet
Æresdoktorer ved University of Cambridge
Haast-passet

Haast-passet er det laveste pas over New Zealands sydlige alper på Sydøens vestkyst. Bjergpasset er opkaldt efter Julius von Haast, en opdagelsesrejsende og geolog i 1800-tallet. Passet blev benyttet af maorierne i føreuropæisk tid.

Det er et af tre pas med bilveje over de sydlige alper. De øvrige to er Lewis-passet og Arthurs pas. Herudover er der gennem Homertunnelen passage gennem bjergkæden. Vejen gennem passet blev udvidet fra jordvej til ordentlig vej i 1966 og den blev fuldstændig asfalteret i 1995.

Passet ligger 562 meter over havet og ligger mellem Haast-floden og Makarora-floden på grænsen til Mount Aspiring nationalpark og udgør grænsen mellem Otago og West Coast.

New Zealands geografi
Bjergpas
Haast-floden

Haast-floden er en smeltevandsflod på New Zealands Sydø, der løber ud i det Tasmanske Hav nær byen Haast.

Eksterne henvisninger 

Floder i New Zealand
Tasmanske Hav

Det Tasmanske hav er navnet på farvandet der ligger mellem Australien og New Zealand og er en del af det sydlige Stillehav. Der er cirka 2000 kilometer mellem de to lande, og der cirka 2800 km fra nord til syd

Randhave i Stillehavet
Australiens geografi
New Zealands geografi
United Nations Interim Force in Lebanon

United Nations Interim Force In Lebanon (da. Forenede Nationers Midlertidige Styrke i Libanon, forkortet UNIFIL) er en igangværende FN-mission, der blev etableret for sikre Israels tilbagetrækning fra Libanon og samtidig give Libanons regering mulighed for at udøve dens territorialhåndhævelse.

Missionen blev en realitet 19. marts 1978 efter sikkerhedsrådets resolutioner nr. 425 og 426.

Siden 2009 har Danmark deltaget med et kontingent på ca. 150 mand, der løser logistik- og stabsopgaver, først med personel fra Flyvevåbnet og siden starten af hold tre i efteråret 2010 med personel fra Hæren.

Den 9. januar 2010 omkom flyverspecialist Kjeld Møller Mellergaard, da hans lastbil i forbindelse med en bjærgningsopgave kørte ud over en skrænt.

Den 30. marts 2010 blev den danske lejr i UNIFIL-hovedkvarteret i Naqoura i Sydlibanon navngivet Camp Mellergaard.

Eksterne henvisninger 

 FN's side om missionen 
http://forsvaret.dk/FTK/Nyt%20og%20Presse/Pressemeddelelser/Pages/Dansksoldatomkommetitrafikuheld.aspx

Interim Force In Lebanon
Libanons historie
Etableret i 1978
Lykke-Per

Lykke-Per er en roman af Henrik Pontoppidan, der ofte placeres i den naturalistiske periode i dansk litteraturhistorie.

Romanen udkom første gang i årene 1898-1904 i form af otte hæfter med følgende undertitler: Hans Ungdom (1898), Lykke-Per finder Skatten (1898), Hans Kærlighed (1899), Lykke-Per i det Fremmede (1899), Hans store Værk (1901), Lykke-Per og hans Kæreste (1902), Hans Rejse til Amerika (1903) og Hans sidste Kamp (1904).

Romanen er et realistisk tidsbillede af Danmark omkring århundredeskriftet med skildringer af både det enkelte menneske men også af et samfund, hvor emner som forandring af leveforhold, religion og ikke mindst industrialisering spillede en stor rolle. Flere karakterer i romanen er baseret på virkelige skikkelser fra samtiden. Dr. Nathan er et eksempel på en meget lidt tilsløret Georg Brandes, der var af stor betydning for kritikken af samfundet i samme periode.

Handling 

Romanen handler om den utilpassede præstesøn Peter Andreas Sidenius, der vokser op i Østjylland. Peter Andreas tager afstand fra det kristne miljø, han kommer fra, så han rejser som 16-årig til København for at studere på Den Polytekniske Læreanstalt. Her påbegynder han studiet til ingeniør, men han bliver ikke færdig med uddannelsen. Per, som han nu kalder sig, har en stor plan om at skabe et kanalsystem i Jylland. Med dette ene projekt som formål søger han indpas i kredse i København, som vil kunne finansiere projektet. Herigennem knytter han kontakt til familien Salomon, blandt hvis døtre han skaber en nær kontakt til Jakobe, som han frier til med det formål at skaffe finansiering til sit kanalprojekt. Gennem udlandsrejser, kritisk indflydelse fra Dr. Nathan, naturoplevelser, modstand fra finanskapitalen i København, religiøse anfægtelser, et ægteskab med en grundtvigiansk præstedatter finder han endeligt sit kald som vejassistent i Thy, hvor han har opgivet sit kanalprojekt og til sidst dør af sygdom.

Senere udgaver/omskrivninger 
Anden udgave af Lykke-Per i tre bind (1905) var en kraftig omskrivning og en vis reduktion (med omkring 10 procent) af førsteudgavens otte hæfter. Pontoppidan begyndte omskrivningsarbejdet endnu før han var færdig med første udgave. Der er træk ved førsteudgavens sidste bind, der kun fuldt ud forstås på baggrund af andenudgaven. I 1918 foretog Pontoppidan endnu en revision af teksten.

I 2018 blev bogen filmatiseret af Bille August, igen under titlen Lykke-Per. Esben Smed spillede hovedrollen som Peter Andreas (Per) Sidenius, mens Jakobe Salomon blev spillet af Katrine Greis-Rosenthal.

Litteratur

Kilder

Eksterne henvisninger 
 Lykke-Per på Henrikpontoppidan.dk
 Lykke-Per på Litteratursiden.dk

Romaner fra Danmark
Litteratur i 1904
Kulturkanonen
Tree That Owns Itself

The Tree That Owns Itself (en.: "Træet, Der Ejer Sig Selv", "Det selvejende træ"), også kaldt the Jackson oak, var en hvideg med juridisk ejerskab over sig selv og alt indenfor en radius af 2,4 m. Træet er lokaliseret på hjørnet af Finley og Dearing Street i byen Athens i den amerikanske delstat Georgia. 

Noget skøde på træets ejendomsret er aldrig blevet set, og ville i ethvert tilfælde savne juridisk grundlag. Efter common law skal en modtager af en ejendom besidde juridisk evne til at modtage den, noget et træ mangler.

Træet omtales første gang på forsiden af avisen Athens Weekly Banner med overskriften Deeded to Itself ("skødet til sig selv") 12. august 1890. Artiklen forklarede, at træet stod på ejendommen tilhørende professor William Henry Jackson, søn af James Jackson, som havde kæmpet i den amerikanske revolution, og senere blev senator, kongresmand og guvernør i Georgia. Hans søn William Henry skal have ønsket træet bevaret, og gav det derfor ejendomsret til grunden omkring.  

I 1906, mange år efter Jacksons død, betalte George Peabody for en mindeplade i marmor, som fortæller træets bemærkelsesværdige historie til forbipasserende. Men i 1907 blev egen slemt skadet under en kraftig storm, og under nok en storm i 1942 væltede den. Den var da mellem 150 og 400 år, og svækket af sygdom i rødderne. Men den var savnet, og da Athens Junior Ladies Garden Club - unge damers haveklub i Athens - i 1946 ledte efter et projekt, foreslog Dan Magill, at de kunne plante en efterkommer af egen på den tomme grund. I Athens fandtes flere unge træer og stiklinger efter det oprindelige egetræ, og 4. december 1946 blev den mest lovende af dem udplantet.

Noter 

Navngivne træer
Georgia